ҰҚК жыл басынан бері «қара нарықтан» құны 17 млрд теңге болатын есірткі тәркілеген
DATE: 09:44, 26 Маусым 2024 | GMT +5
TITLE: ҰҚК жыл басынан бері «қара нарықтан» құны 17 млрд теңге болатын есірткі тәркілеген
URL: https://kaz.inform.kz/news/biil-zhil-basinan-ber-esrtknn-zansiz-aynalimina-karsi-96-operatsiya-zhurgzld-eac1cb/
META: DATE: 09:44, 26 Маусым 2024 | GMT +5
TOTAL WORDS: 131
AUTHOR(S):
TEXT: 2024 жылдың басынан бері ҰҚК есірткінің заңсыз айналымына қарсы іс-қимыл бойынша 96 операция, оның ішінде 23-і шет мемлекеттердің құзыретті органдарымен жүргізді. Нәтижесінде 24 халықаралық және 17 аймақтық есірткі жеткізу арналары, сондай-ақ 16 жасырын есірткі зертханасының қызметі жойылды. Заңсыз айналымнан 1, 3 тоннадан астам есірткі құралдары мен психотроптық заттар, 4. 6 тонна көкнәр сабанының шикізаты және синтетикалық есірткі жасау үшін пайдаланылатын 13, 6 тонна химиялық реагенттер алынды. «Қара нарықта» алынған есірткінің құны шамамен 17 млрд теңгеге бағаланады. Ал айналымға жіберілген көлем шамамен 5 млн бір реттік доза. ҰҚК деректері бойынша Қазақстанның 54 азаматы мен шетелдіктерге қатысты сотқа дейінгі тергеулер жүргізіліп жатыр. Сонымен қатар ҰҚК Шекара қызметі халықаралық қатынас жолдарында есірткі құралдарын тасымалдаудың 200-ден астам әрекетінің жолын кесті. Заңсыз айналымнан 790 кг астам есірткі және психотроптық заттар алынды. Осы бағыттағы іс-шаралар жалғасып жатыр
